CELEX: 32009D0010
Language: sl
Date: 2008-01-02 00:00:00
Title: 2009/10/ES: Odločba Komisije z dne 2. decembra 2008 o določitvi obrazca poročila o večjih nesrečah v skladu z Direktivo Sveta 96/82/ES o obvladovanju nevarnosti večjih nesreč, v katere so vključene nevarne snovi (notificirano pod dokumentarno številko C(2008) 7530) (Besedilo velja za EGP)

10.1.2009   
            
            
               SL
            
            
               Uradni list Evropske unije
            
            
               L 6/64
            
         
      ODLOČBA KOMISIJE
   
   z dne 2. decembra 2008
   o določitvi obrazca poročila o večjih nesrečah v skladu z Direktivo Sveta 96/82/ES o obvladovanju nevarnosti večjih nesreč, v katere so vključene nevarne snovi
   (notificirano pod dokumentarno številko C(2008) 7530)
   (Besedilo velja za EGP)
   (2009/10/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 96/82/ES z dne 9. decembra 1996 o obvladovanju nevarnosti večjih nesreč, v katere so vključene nevarne snovi (1), in zlasti člena 15(2) Direktive,
   po posvetovanju z odborom, ustanovljenim na podlagi člena 22 Direktive,
   ob upoštevanju naslednjega:
   
               (1)
            
            
               V skladu s členom 14 Direktive 96/82/ES morajo države članice zagotoviti, da upravljavec takoj, ko je to izvedljivo, po večji nesreči obvesti pristojne organe. V skladu s členom 15(1) Direktive morajo države članice takoj, ko je to izvedljivo, obvestiti Komisijo o večjih nesrečah na svojem ozemlju v skladu z merili iz Priloge VI k Direktivi. Člen 15(2) Direktive predvideva, da države članice takoj, ko zberejo informacije iz člena 14, obvestijo Komisijo o svoji analizi nesreče in o priporočilih za preventivne ukrepe v prihodnje.
            
         
               (2)
            
            
               Informacije, ki se zahtevajo v skladu s členom 15(2), je treba zagotoviti z uporabo obrazca poročila, ki se določi in pregleda v skladu s postopkom iz člena 22 Direktive.
            
         
               (3)
            
            
               Ukrepi, predvideni s to odločbo, so v skladu z mnenjem odbora, ustanovljenega na podlagi člena 22 Direktive –
            
         SPREJELA NASLEDNJO ODLOČBO:
   Člen 1
   Za namene člena 15(2) Direktive 96/82/ES o obvladovanju nevarnosti večjih nesreč, v katere so vključene nevarne snovi, se sprejme obrazec poročila o večjih nesrečah, naveden v Prilogi k tej odločbi.
   Člen 2
   Od 1. decembra 2008 države članice predložijo poročila, ki vsebujejo informacije v skladu s Prilogo, pri čemer uporabijo register in informacijski sistem v skladu s členom 19(2) Direktive 96/82/ES.
   Člen 3
   Pred dokončno uporabo obrazca poročila o večji nesreči iz Priloge se izvede preskusno obdobje 5 mesecev, ki se začne 1. decembra 2008.
   Člen 4
   Če se po preskusnem obdobju izkaže, da je treba obrazec poročila o večji nesreči iz Priloge spremeniti, se ta odločba spremeni v skladu s postopkom iz člena 22 Direktive.
   Člen 5
   Z zaupnimi podatki se ravna v skladu s Sklepom Komisije 2001/844/ES, ESPJ, Euratom z dne 29. novembra 2001 o spremembah njenega Poslovnika (2).
   Člen 6
   Poročila držav članic vsebujejo samo informacije, ki so na voljo pristojnim organom.
   Člen 7
   Ta odločba je naslovljena na države članice.
   
      V Bruslju, 2. decembra 2008
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 10, 14.1.1997, str. 13.
   
      (2)  UL L 317, 3.12.2001, str. 1.
   
      PRILOGA
      Informacije, ki jih je treba zagotoviti v skladu s členom 15(2) Direktive 96/82/ES
      (Sklicevanje na register in informacijski sistem se nanaša na elektronsko bazo podatkov Sistema Komisije za poročanja o večjih nesrečah, ki je na voljo na spletni strani http://mahbsrv.jrc.it)